**תבניות לפרויקט בקורס מערכות אינטרנטיות צד שרת**

להלן רשימה של 3 תבניות לביצוע פרויקט בקורס:

1. **ניהול בית קולנוע – מנהל קולנוע - לקוח**
2. דפים במערכת:

* רישום סרט – מנהל הקולנוע
* צפייה בסרטים זמינים
* הזמנת סרט – לקוח

1. הסבר קצר:

סרט קולנוע מחזיק את הנתונים הבאים:

שם הסרט, תאריך ושעת הקרנה, מספר מקומות, שנת הוצאת הסרט, ז'אנר, אורך הסרט בדקות.

ז'אנר הסרט יהיה מתוך רשימה (פעולה, מתח, קומדיה, דרמה, רומנטי, אימה), הרשימה צריכה להיתמך על ידי בסיס הנתונים.

מנהל הקולנוע יוכל להוסיף סרט שיוצג בקולנוע.

צפייה בסרטים זמינים תציג טבלה שמראה את כל הסרטים הזמינים ואת מספר המקומות הפנויים שנשארו.

משתמש יוכל לבצע הזמנה לסרט שכוללת את הסרט הנבחר ומספר המקומות בהם הוא מעוניין, בביצוע הזמנה – יופחתו מספר המקומות הזמינים בהתאם.

כל משתמש יוכל לראות את כל הזמנות העבר שביצע בקולנוע.

\*בונוס – העלאת תמונה לסרט (פוסטר) שיוצג בטבלת הסרטים הזמינים.

1. **ניהול קפיטריה – מנהל קפיטריה - לקוח**
2. דפים במערכת:

* רישום פריט בתפריט
* צפייה בתפריט
* הזמנת פריט מתפריט

1. הסבר קצר:

פריט בתפריט מחזיק את המידע הבא:

שם הפריט, מק"ט, כמות במלאי, מחיר עלות, מחיר מחירון, קטגוריה לפריט, האם הפריט פעיל במסעדה.

קטגוריה לפריט תהיה מתוך רשימה (מנות ראשונות, קינוח, עיקריות, צמחוני, שתייה קרה, שתייה חמה), הרשימה צריכה להיתמך ע"י בסיס הנתונים.

מנהל הקפיטריה יוכל להוסיף פריט לתפריט.

צפייה בתפריט תציג פריטים הקיימים במלאי ושהם מסומנים כפעילים.

משתמש יוכל לבצע הזמנת פריט שתיגרע מהמלאי. כל משתמש יוכל לראות את היסטוריית ההזמנות שלו בקפיטריה שכוללות את תאריך ושעת ההזמנה.

\*בונוס – העלאת תמונה לפריט שיופיע בתפריט

1. **ניהול חנות בגדים – מנהל חנות - לקוח**
2. דפים במערכת:

* העלאת בגד
* צפייה בבגדים
* הזמנת בגד

1. הסבר קצר:

בגד מחזיק את המידע הבא:

תיאור הבגד, מחיר צרכן, מחיר עלות, כמות במלאי, האם הבגד פעיל, קטגוריה.

קטגוריה לבגד תהיה מתוך רשימה (חולצות קצרות, חולצות ארוכות, ז'קט, מכנס קצר, מכנס ארוך, ג'ינס), הרשימה צריכה להיתמך ע"י בסיס הנתונים.

מנהל החנות יוכל לעלות בגד לחנות.

צפייה בבגדים תציג פריטים הקיימים במלאי ושהם מסומנים כפעילים.

משתמש יוכל לבצע הזמנת בגד שתיגרע מהמלאי. כל משתמש יוכל לראות את היסטוריית ההזמנות שלו בחנות שכוללות את תאריך ושעת ההזמנה.

\*בונוס – שמירת תמונה לבגד שתופיע בחנות

**דגשים נוספים:**

1. מסמך זה מהווה שלד **בסיסי** לפרויקט ומציג את האלמנטים המרכזיים לביצוע.
2. יש לקחת בחשבון פיתוחים נוספים במהלך הפרויקט על מנת למקסם את איכות הפרויקט, דוגמא למשל: חיפוש מהיר בתפריט אוכל, חיפוש מהיר של סרט, ביצוע שאילתות מתוחכמות לחוויית הלקוח – למשל בדיקה בכמה כסף קניתי בקפיטריה בתקופה מסוימת.
3. על העיצוב להיות ברמה גבוהה מבחינת UI/UX ותואם את הפרויקט שנבחר.
4. ניתן לבחור פרויקט באותו היקף שיוצע על ידכם ויאושר על ידי.
5. יש לבחור/לאשר פרויקט על ידי שליחת מייל אליי, הכולל את הפרויקט הנבחר ושמות (+ת.ז.) חברי הקבוצה עד לתאריך ה-30/09/18.